Diari Oficial de la Generalitat Valenciana


Sumari del DOGV 1255, del 01-03-1990 (1990/816707)

ACORD de 12 de febrer de 1990, del Consell de la Generalitat Valenciana, pel qual s'aproven els Estatuts del Consell de Col.legis d'Agents i Corredors d'Assegurances de la Comunitat Valenciana.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1255

Data del DOGV
:   01-03-1990

Secció del DOGV
:   ALTRES DISPOSICIONS

Número del document
:   1990/816707


Data del document
:   12-02-1990

Organisme emissor
:   Conselleria d'Administració Pública

Tipus de document
:   Acord

Acord de 12 de febrer de 1990, del Consell de la Generalitat Valenciana, pel qual s'aproven els Estatuts del Consell de Col.legis d'Agents i Corredors d'Assegurances de la Comunitat Valenciana.  
El Consell de la Generalitat Valenciana, en sessió celebrada el dia 12 de febrer de 1990, adoptà l'Acord següent:  
L'Estatut d?autonomia de la Comunitat Valenciana aprovat mitjançant Llei Orgànica 5/1982, d?1 de juliol, en l'article 31.22 reconeix competència exclusiva a la Generalitat Valenciana en matèria de Col·legis Professionals i exercici de les professions titulades, sense perjudici del que disposen els articles 36 i 139 de la Constitució.  
Vist que l'article 25 de la Llei de la Generalitat Valenciana 5/1983, de 30 de desembre, de Govern Valencià, estableix que correspon al Consell de la Generalitat Valenciana l?exercici de les competències estatutàries i legals de caràcter executiu i reglamentari que estiguen atribuïdes a la Generalitat Valenciana i que no estiguen atribuïdes a altres òrgans o institucions d'aquesta, a proposta del Conseller d'Economia i Hisenda, el Govern Valencià acorda:  
Aprovar els Estatuts del Consell de Col·legis d'Agents i Corredors d'Assegurances de la Comunitat Valenciana que figuren com a annex d'aquest Acord.  
València, 12 de febrer de 1990.  
El Conseller Secretari del Govern Valencià,   
EMERIT BONO I MARTINEZ  
ANNEX  
Estatuts del Consell de Col·legis d'Agents i Corredors d'Assegurances de la Comunitat Valenciana.  
TITOL I Del Consell de Col·legis d'Agents i Corredors d'Assegurances de la Comunitat Valenciana  
Article 1  
Els Col·legis d'Agents i Corredors d'Assegurances de la Comunitat Valenciana han d'integrar-se necessàriament en el Consell de Col·legis d'Agents i Corredors d'Assegurances de la Comunitat Valenciana.  
Article 2  
El Consell de Col·legis d'Agents i Corredors d'Assegurances de la Comunitat Valenciana és una Corporació de Dret Públic amb capacitat plena per al compliment dels seus fins.  
Constitueix l?òrgan representatiu i executiu superior de la totalitat dels Col·legis d'Agents i Corredors d'Assegurances existents en la Comunitat Valenciana.  
Article 3  
El Consell de Col·legis d'Agents i Corredors d'Assegurances de la Comunitat Valenciana té el domicili a la ciutat de València.  
Article 4  
L'àmbit territorial del Consell de Col·legis d'Agents i Corredors d'Assegurances de la Comunitat Valenciana comprén les províncies d'Alacant, Castelló i València.  
Article 5  
El Consell de Col·legis d'Agents i Corredors d'Assegurances de la Comunitat Valenciana es relacionarà amb la Generalitat Valenciana a través del o dels Departaments competents en relació amb la professió.  
El Consell de Col·legis d'Agents i Corredors d'Assegurances de la Comunitat Valenciana podrà relacionar-se amb organismes nacionals, autonòmics i internacionals, dins del marc establert per la Llei.  
Així mateix, podrà relacionar-se amb organismes professionals internacionals, de l?Estat i de les Comunitats Autònomes.  
TITOL II Fins i funcions  
CAPITOL I Fins  
Article 6  
El Consell de Col·legis d'Agents i Corredors d'Assegurances de la Comunitat Valenciana té com a fins essencials:  
a) Coordinar els Col·legis que l?integren.  
b) Representar la professió dins de l?àmbit de la Comunitat Valenciana.  
c) Recopilar i elaborar les normes deontològiques de la professió.  
d) Representar l'activitat i defensar els interessos professionals dels col·legiats quan tinguen àmbit o repercussió en la Comunitat Valenciana.  
CAPITOL II Funcions  
Article 7  
Són funcions pròpies del Consell de Col·legis d'Agents i Corredors d'Assegurances de la Comunitat Valenciana, per al compliment dels seus fins i en tant que tinguen, si s'escau, àmbit o representació en el territori de la Comunitat Valenciana:  
1. Vetlar pel compliment per part dels Col·legis de les disposicions legals, normes estatuàries i resolucions del mateix Consell de Col·legis d'Agents i Corredors d'Assegurances de la Comunitat Valenciana en matèries de la seua competència, adoptant-ne les mesures necessàries per al compliment exacte per part dels Col·legis.  
2. Fomentar, crear i organitzar amb caràcter supletori institucions, serveis i activitats que, sempre en relació amb els seus col·legiats, tinguen per finalitat la promoció cultural, l'assistència social i sanitària, la cooperació i el mutualisme, el foment de l?ocupació i altres actuacions pertinents, i establir els concerts o acords més apropiats, en aquest sentit, amb l?Administració i les Institucions o Entitats que corresponguen.  
3. Dirimir els conflictes que puguen suscitar-se entre els distints Col·legis de la Comunitat Valenciana.  
4. Intervenir en via de conciliació o arbitratge en les qüestions que per motius professionals se susciten entre els col·legiats, quan siguen de distints Col·legis.  
5. Resoldre els recursos que s'interposen contra els acords dels Col·legis.  
6. Exercir en exclusiva la funció disciplinària respecte als membres integrants del Consell Rector del Consell de Col·legis d'Agents i Corredors d'Assegurances de la Comunitat Valenciana, d'acord amb les normes legals i el Reglament de Disciplina Col·legial.  
7. Aprovar i modificar els seus Estatuts.  
8. Aprovar el seu pressupost i fixar-hi la participació dels Col·legis, d'acord amb el que estableix l'article 37.a) d'aquests Estatuts.  
9. Informar sobre totes les normes que prepare el Govern Valencià relacionades amb la professió.  
10. Tenir la representació i defensa dels seus col·legiats davant els òrgans de l'Administració de la Comunitat Autonòmica, Institucions, Entitats i particulars, sense cap classe de limitació, participant en Juntes i organismes consultius, Consells i Patronats, exercint el dret de petició o qualsevol altre que pertoque d'acord amb la Llei.  
11. Tenir igualment la representació plena i defensa dels seus col·legiats davant tota classe d'òrgans jurisdiccionals, amb legitimació per a ser part en tots aquells litigis que afecten els interessos professionals i col·legials.  
12. Vetlar perquè es complesquen les condicions exigides per les lleis i els Estatuts pel que fa a la presentació i proclamació de candidats per a les Juntes de Govern dels Col·legis.  
13. Completar en forma provisional la Junta de Govern dels Col·legis quan quedassen vacants la majoria dels seus membres.  
14. Promoure la realització de congressos per a l?estudi dels temes i problemes d'importància general. Determinar-ne la prioritat, lloc de realització, temari i normes per al seu desenvolupament.  
15. Adquirir, gravar i alienar béns immobles, podent substituir les seues facultats en la persona o persones que consideren convenient per a executar els seus acords o, si s'escau, atorgar els poders generals i especials que siguen necessaris o convenients.  
16. Establir els límits dins dels quals els Col·legis fixaran els drets d'incorporació i l?import de les quotes ordinàries i extraordinàries dels seus col·legiats.  
17. Establir les normes i dur el Llibre Registre de noms comercials, sigles i anagrames previst en els Estatuts dels Col·legis d'Agents i Corredors d'Assegurances de la Comunitat Valenciana.  
18. Establir les normes de funcionament i competència de les Comissions del Sector Professional o de Treball, a les quals hauran de sotmetre's les que es creen en els Col·legis provincials.  
19. Establir les normes a les quals hauran d'ajustar-se els Col·legis per a atorgar el Títol de Col·legiat d'Honor.  
20. Establir sistemes de previsió i normes per les quals hauran de regir-se quan els Col·legis que l'integren establesquen aquests.  
21. Establir les normes generals que hauran de seguir els Col·legis per a atorgar l'adscripció secundària o col·legiació secundària quan la col·legiació principal s'haja establert en un Col·legi integrant del Consell de Col·legis d'Agents i Corredors d'Assegurances de la Comunitat Valenciana.  
22. Establir les directius generals dels serveis en matèria d'assessorament en qüestions professionals que puguen crear els Col·legis.  
23. Ratificar les sancions que per a les faltes molt greus imposassen els Col·legis, encara que la resolució que les impose no siga recorreguda pels interessats.  
24. Proposar als Col·legis integrants les modificacions dels Estatuts que estime convenients.  
25. Establir el registre i cens de col·legiats adscrits als Col·legis de la Comunitat Valenciana.  
26. Acceptar herències, llegats, subvencions i aportacions al seu favor.  
27. Les altres que li siguen atribuïdes d'acord amb la legislació vigent i aquelles que redunden en benefici de la professió o dels col·legiats.  
TITOL III Organs de govern  
Article 8  
Constitueixen els òrgans de govern del Consell de Col·legis d'Agents i Corredors d'Assegurances de la Comunitat Valenciana:  
1) El Consell Rector.  
2) La Junta de Presidents.  
3) El President i, si s'escau, el Vice-president.  
Article 9  
El Consell Rector és l?òrgan sobirà del Consell de Col·legis d'Agents i Corredors d'Assegurances de la Comunitat Valenciana, del qual té la representació plena i total.  
La Junta de Presidents és l?òrgan executiu superior del Consell de Col·legis d'Agents i Corredors d'Assegurances de la Comunitat Valenciana.  
Article 10  
El President i el Vice-president, si s'escau, ho son, així mateix, del Consell Rector i de la Junta de Presidents.  
TITOL IV Composició dels òrgans de govern, elecció dels seus membres i altres càrrecs  
CAPITOL I Composició  
Article II  
El Consell Rector està compost pels membres següents:  
a) Els Presidents dels Col·legis d'Agents i Corredors d'Assegurances de la Comunitat Valenciana, considerats com a Consellers nats.  
b) Els Consellers elegits per la Junta de Govern de cada Col·legi, a raó de:  
- Un Conseller representant del Col·legi de Castelló.  
- Dos Consellers representants del Col·legi d'Alacant.  
- Tres Consellers representants del Col·legi de València.  
c) A més, el Consell Rector podrà nomenar els Assessors que estime oportú, que tindran veu però no vot.  
D'entre els components del Consell Rector s'elegirà el President, Vice-president 1r., Vice-president 2n., Secretari, Secretari suplent, Tresorer i Comptador, en la forma prevista en l'article 28 d'aquests Estatuts. L'elecció del President recaurà en un dels tres Presidents dels Col·legis Provincials, llevat que per unanimitat dels membres del Consell Rector s'elegesca un altre component d'aquest.  
Article 12  
La Junta de Presidents del Consell està composte pel President, la totalitat dels Presidents dels Col·legis de la Comunitat Valenciana i pel Secretari del Consell Rector, que actuarà amb veu però sense vot.  
CAPITOL II Elecció i designació dels seus membres  
Article 13  
El mandat de tots els càrrecs serà de quatre anys, excepte el de President, que serà d'un any, i podran ser reelegits. Tanmateix, els que no siguen Consellers nats podran ser substituïts, en qualsevol moment, per acord de la Junta de Govern dels Col·legis respectius.  
Els Assessors a què fa referència l'apartat c) de l'article 1l romandran en el càrrec el temps que el Consell Rector determine en cada cas.  
Article 14  
Quan es produesca una vacant en un càrrec es cobrirà aquesta mitjançant elecció en la primera reunió de l?òrgan que haja d'elegir-lo, pel procediment que pertoque. El mandat expirarà, en aquests casos i en el de les substitucions a què fa referència l'article anterior, quan havia d'acabar el del substituït.  
Article 15  
La condició de membre del Consell Rector estarà supeditada al manteniment del càrrec requerit per a tenir aquesta condició en el Col·legi que represente.  
La condició de membre de la Junta de Presidents, de President, Vice-president, Secretari, Secretari suplent, Tresorer i Comptador està supeditada al manteniment de la condició de membre del Consell Rector.  
El càrrec de President és incompatible amb el de President del Consell General d'Agents i Corredors d'Assegurances d'Espanya.  
Article 16  
El nomenament dels distints òrgans del Consell de Col·legis d'Agents i Corredors d'Assegurances de la Comunitat Valenciana ha de ser comunicat en el termini de deu dies al Departament corresponent de la Generalitat Valenciana.  
TITOL V Competències  
Article 17. Del Consell Rector.  
Correspon al Consell Rector exercir les funcions previstes en l'article 7 d'aquests Estatuts.  
Article 18. De la Junta de Presidents.  
Correspon a la Junta de Presidents exercir les funcions que expressament li delegue el Consell Rector.  
Article 19. Del President.  
El President del Consell de Col·legis d'Agents i Corredors d'Assegurances de la Comunitat Valenciana té les facultats i atribucions següents:  
a) Tenir la representació legal del Consell de Col·legis d'Agents i Corredors d'Assegurances de la Comunitat Valenciana davant tota classe d'autoritats, organismes, tribunals, entitats, corporacions i particulars, podent atorgar poders a favor de procuradors i/o advocats.  
b) Assumir l'alta direcció del Consell de Col·legis d'Agents i Corredors d'Assegurances de la Comunitat Valenciana en tots aquells assumptes que ho requeresquen, d'acord amb les normes establertes pel Consell Rector.  
c) Vetlar pel compliment exacte de les disposicions legals, d'aquests Estatuts i Reglaments col·legials, i també dels acords adoptats pel Consell Rector i la Junta de Presidents.  
d) Convocar el Consell Rector i la Junta de Presidents del Consell de Col·legis d'Agents i Corredors d'Assegurances de la Comunitat Valenciana i establir-ne l?ordre del dia.  
e) Presidir les reunions del Consell Rector i de la Junta de Presidents del Consell de Col·legis d'Agents i Corredors d'Assegurances de la Comunitat Valenciana, declarar obertes i alçar les sessions, conduir les discussions, declarar acabat el debat dels temes després de consumir-se els torns que s'hi establesquen i sotmetre a votació les qüestions que ho requeresquen.  
f) Firmar o autoritzar amb el seu vist-i-plau, segons pertoque, les actes de les reunions del Consell Rector i de la Junta de Presidents, així com els informes, circulars o normes generals que es dicten.  
g) Ordenar els pagaments que hagen de realitzar-se amb càrrec als fons del Consell de Col·legis d'Agents i Corredors d'Assegurances de la Comunitat Valenciana i autoritzar l?ingrés o retirada de fons dels comptes o dipòsits unint la seua firma a la del Tresorer o persona que pertoque.  
h) Delegar, en els casos que ho estime convenient, en un Vicepresident comeses concretes, així com encomanar-li la firma de determinats documents, donant-ne compte al Consell Rector.  
Article 20. Dels Vice-presidents.  
Correspon al Vice-president 1r. i al Vice-president 2n., per aquest ordre:  
a) Substituir el President en cas d'absència, malaltia o vacant.  
b) Exercir totes aquelles funcions que li encomane el President.  
Article 21. Del Secretari.  
El Secretari té el caràcter de fedatari dels actes i acords del Consell de Col·legis d'Agents i Corredors d'Assegurances de la Comunitat Valenciana.  
Les seues funcions són:  
a) La custòdia de la documentació del Consell i ocupar-se que s'alce acta de totes les reunions que es realitzen.  
b) Dur el Llibre Registre de noms comercials, sigles i anagrames previst en els Estatuts dels Col·legis d'Agents i Corredors d'Assegurances de la Comunitat Valenciana i en l'article 7, apartat 17, d'aquests Estatuts.  
c) El lliurament dels certificats que es sol·liciten.  
d) La redacció de la memòria anual que reflectesca les activitats del Consell de Col·legis d'Agents i Corredors d'Assegurances de la Comunitat Valenciana, que serà sotmesa a la consideració del Consell Rector per a l'aprovació.  
e) Assistir, sense vot, a la Junta de Presidents.  
El Consell podrà designar entre els seus membres un o mes Secretaris suplents, que actuaran en substitució del titular en cas d'absència d'aquest.  
Article 22. Del Tresorer.  
Correspon al Tresorer:  
a) Gestionar la recaptació i custodia dels recursos del Consell, proposant al Consell Rector les normes que el millor desenvolupament d'aquest servei aconsellen.  
b) Vetlar perquè es duguen amb les formalitats que cal els llibres d'entrada i eixida de fons i inventaris i que es conserven els justificants necessaris.  
c) Sotmetre almenys trimestralment, amb el Comptador, al Consell Rector la situació dels ingressos i despeses en relació amb els pressupostos, donant compte de l?estat de Caixa.  
d) Formalitzar els comptes i previsions anuals d'ingressos i despeses i formular conjuntament amb el Comptador els projectes de pressupostos de cada exercici econòmic que s'hagen de sotmetre a l'aprovació del Consell Rector.  
Article 23. Del Comptador.  
Correspon al Comptador:  
a) Vetlar perquè les despeses i ingressos del Consell s'ajusten als pressupostos aprovats, donant compte de les possibles incidències.  
b) Col·laborar amb el Tresorer en les comeses que hagen de realitzar conjuntament, segons l'article anterior.  
c) Informe sobre els pressupostos extraordinaris.  
Article 24. De la Gerència.  
Podrà existir un Gerent que serà designat pel Consell Rector i realitzarà les seues funcions sota la dependència de la Presidència.  
Les seues funcions seran:  
a) Vetlar per l?execució dels acords dels òrgans de govern.  
b) Vetlar pel compliment i l?execució de les directrius dictades pel President i Vice-presidents, Secretari, Tresorer i Comptador, dins de l?àmbit de les seues respectives atribucions.  
c) Procurar la coordinació entre els distints òrgans i serveis del Consell.  
d) Tenir la direcció del personal administratiu i/o subaltern del Consell, i dirigir-ne els serveis administratius.  
e) Les altres funcions i facultats concretes que li assigne el Consell Rector.  
Article 25. De les Comissions de Treball.  
Podran constituir-se aquelles comissions de treball que resulten convenients. El Consell Rector dictarà les normes de funcionament i competència d'aquestes.  
TITOL VI Reunions, convocatòries i adopció d'acords  
CAPITOL I Del Consell Rector  
Article 26  
El Consell Rector es reunirà una vegada al trimeste.  
També es podrà reunir quan les circumstàncies ho aconsellen, a convocatòria del President o a petició, com a mínim, de quatre dels seus membres.  
Article 27  
Les convocatòries s'efectuaran, com a mínim, amb set dies naturals d'anticipació, fent constar-hi l'ordre del dia, la data, l'hora i el lloc de la sessió, i es dirigiran a cadascun dels Consellers, Assessors i Col·legis.  
Així mateix el Consell Rector quedarà constituït sempre que, trobant-se reunits la totalitat dels membres, encara que sense convocatòria prèvia, així ho acorden, en aquest cas el primer punt de l'ordre del dia serà l'aprovació d'aquest acord.  
El Consell Rector quedarà vàlidament constituït si hi concórren la meitat més un dels seus membres en primera convocatòria, i mitja hora més tard, en segona convocatòria, amb qualsevol nombre de membres, amb un mínim de tres.  
Article 28  
Els acords es prendran en votació secreta, per majoria simple dels assistents del Consell Rector. En cas d'empat el President del Consell tindrà vot de qualitat.  
CAPITOL II De la Junta de Presidents  
Article 29  
La Junta de Presidents es reunirà una vegada al trimestre.  
També es podrà reunir quan les circumstàncies ho aconsellen a convocatòria del President o a petició com a mínim de dos dels Presidents de Col·legis d'Agents i Corredors d'Assegurances de la Comunitat Valenciana.  
Article 30  
Les convocatòries es realitzaran com a mínim amb set dies naturals d'anticipació, fent constar-hi l?ordre del dia, la data, l'hora i el lloc de la reunió.  
La Junta de Presidents quedarà vàlidament constituïda si hi concórren la meitat més un dels Presidents que la componen, en primera convocatòria, i mitja hora mes tard, en segona convocatòria, almenys amb dos Presidents.  
CAPITOL III Disposicions comuns al Consell Rector i a la Junta de Presidents  
Article 31  
Les reunions que, per raons d'urgència, es realitzen sense execució als terminis establerts en aquests Estatuts podran ser convocades per telegrames o pel mitjà que es considere més ràpid.  
En aquests casos, el primer acord de l?òrgan convocat haurà de recaure sobre si es considera justificada la urgència.  
Article 32  
A les reunions que realitzen els òrgans de govern del Consell de Col·legis podran assistir, sense vot, el Gerent i el personal assessor o tècnic que propose el President en cada cas.  
Article 33  
A totes les reunions del Consell Rector i de la Junta de Presidents assistirà el Secretari o qui en faça les funcions, que alçarà la corresponent acta. Aquesta podrà ser aprovada per interventors nomenats en cada reunió amb aquesta finalitat.  
Article 34  
Perdrà el dret a vot el Col·legi que no estiga al corrent en el pagament de les aportacions establertes per l'article 37 en la forma en què determine el Consell Rector.  
Article 35  
Els acords vàlidament adoptats pel Consell Rector o la Junta de Presidents obligaran els Col·legis.  
TITOL VII  
Règim econòmic  
CAPITOL I Recursos col·legials  
Article 36  
Tots els Col·legis d'Agents i Corredors d'Assegurances de la Comunitat Valenciana hauran de contribuir al sosteniment del Consell de Col·legis d'Agents i Corredors d'Assegurances de la Comunitat Valenciana amb una aportació anual establerta d'acord amb el que preveu l'article 37 d'aquests Estatuts.  
Article 3 7  
Constitueixen els recursos del Consell:  
a) Les aportacions dels Col·legis d'Agents i Corredors d'Assegurances de la Comunitat Valenciana, que s'establiran en proporció al nombre de col·legiats el 31 de desembre anterior, suficients per a cobrir el pressupost que s'haja aprovat. El Consell Rector establirà la forma en què hauran d'aportar-se les contribucions dels Col·legis.  
b) Les derrames que poguessen establir-se.  
c). Els drets que li siguen legalment reconeguts.  
d) Els ingressos per publicacions, impresos, subscripcions, prestació de serveis o qualsevol altra activitat lícita.  
e) Els imports provinents de l?explotació o disposició dels seus béns o drets.  
f) Les multes que reglamentàriament imposàs el Consell.  
g) Els interessos dels seus comptes bancaris i els altres productes financers.  
h) Les herències, llegats, donacions, subvencions i aportacions al seu favor.  
i) El lliurament de certificacions fefaents.  
j) Qualsevol altre recurs obtingut d'acord amb les disposicions legals.  
Article 38  
Per a establir els recursos prevists en els apartats a) i b) de l'article anterior es requerirà l'aprovació d'una memòria justificativa.  
Article 39  
El Consell de Col·legis d'Agents i Corredors d'Assegurances de la Comunitat Valenciana actuarà per al compliment dels seus fins sense més limitacions que les establertes en les lleis i les derivades dels fins i funcions a que es troba efecte.  
Article 40  
Els fons del Consell de Col·legis d'Agents i Corredors d'Assegurances de la Comunitat Valenciana estaran dipositats al seu nom en entitats bancàries o Caixes d'Estalvi. Per a disposar-ne caldrà, almenys, dues firmes conjuntes de les designades pel Consell Rector.  
Article 41  
El Tresorer, conjuntament amb el Comptador, presentarà, en sessió ordinària del primer trimestre de cada any al Consell Rector la liquidació del pressupost de l?exercici anterior, i en la sessió del quart trimestre el pressupost per a l?exercici següent.  
CAPITOL II Pressupostos  
Article 42  
El règim econòmico-administratiu del Consell de Col·legis d'Agents i Corredors d'Assegurances de la Comunitat Valenciana es desenvoluparà mitjançant pressupostos per anys naturals, en els quals es consignaran tots els recursos i despeses estimades.  
Article 43  
Per a atendre la realització d'una actuació no prevista en el pressupost ordinari, podran formalitzar-se pressupostos extraordinaris, la duració dels quals serà la que exigesca el total desenvolupament de l'actuació i que sotmetrà el Tresorer, per a l'aprovació, al Consell Rector.  
A la vista del desenvolupament de l?exercici econòmic, el Consell Rector podrà aprovar la transferència dels excedents que es prevegen en un capítol, article o partida per a cobrir els resultats deficitaris d'altres, o despeses no previstes.  
Article 44  
Quan es convoque una reunió del Consell Rector en què haja de sotmetre liquidacions de comptes, pressupostos o balanços per a l'aprovació, aquests es trametran a cadascun dels Consellers i als Col·legis, perquè els examinen, almenys amb quinze dies d'antelació a la data prevista per a la reunió.  
Article 45  
Quan hi haja òrgans, institucions o serveis dotats de pressupost propi, les aportacions a aquests es consignaran dins del pressupost ordinari del Consell de Col·legis d'Agents i Corredors d'Assegurances de la Comunitat Valenciana.  
Aquests pressupostos especials hauran de ser aprovats pel Consell Rector.  
TITOL VIII Jurisdicció Disciplinària  
Article 46  
El Consell de Col·legis tindrà jurisdicció disciplinària per a sancionar les faltes comeses pels Agents i Corredors d'Assegurances en l?exercici de la seua activitat professional o col·legial quan la persona afectada tinga un càrrec de govern en algun dels Col·legis de la Comunitat Valenciana.  
Així mateix tindrà jurisdicció disciplinària en el cas que la persona afectada siga membre d'un òrgan de govern del Consell de Col·legis d'Agents i Corredors d'Assegurances de la Comunitat Valenciana. El Conseller esmentat no podrà prendre part en les deliberacions ni exercir el dret a vot.  
Article 47  
El Consell de Col·legis d'Agents i Corredors d'Assegurances de la Comunitat Valenciana podrà impulsar la instrucció d'expedients disciplinaris, la competència dels quals incumbirà el Col·legi corresponent, i podrà demanar informació sobre els tràmits.  
No podrà ser imposada cap sanció sense la instrucció prèvia d'un expedient disciplinari.  
TITOL IX Faltes i sancions  
CAPITOL I Faltes  
Article 48  
Tindran la consideració de faltes, amb la seua graduació corresponent, les conductes determinades com a tals en els Estatuts de cada Col·legi.  
A les conductes tipificades com a faltes se'ls aplicaran igualment les sancions que establesquen els Estatuts de cada Col·legi.  
Article 49  
A falta del que determinen els Estatuts dels Col·legis, tindran la consideració de falta e efecte d'aquests Estatuts:  
1. Molt greus.  
Els actes o omissions que constituesquen una ofensa greu a la dignitat de la professió o a les regles ètiques.  
2. Greus.  
a) L'incompliment dels acords vàlidament adoptats pel Consell Rector.  
b) La negativa a prestar, sense causa justificada, la col·laboració o informació que siga sol·licitada amb ocasió d'un procediment previ o expedient instruït pel Consell de Col·legis d'Agents i Corredors d'Assegurances de la Comunitat Valenciana.  
c) L'abandonament, la desídia o el desinterés habitual en el compliment de les obligacions inherents al càrrec que tingués en el Consell de Col·legis d'Agents i Corredors d'Assegurances de la Comunitat Valenciana.  
3. Lleus.  
Qualsevol vulneració a aquests Estatuts que no estiga considerada com falta greu o molt greu.  
La comissió de més de dues faltes de la mateixa classificació significarà la comissió d'una falta de classificació immediata superior, sempre que es produesquen dins dels terminis assenyalats per a la prescripció.  
Article 50. Prescripció.  
L'acció per a l'exercici de la facultat disciplinària prescriu al terme de cinc anys des que es cometé la falta, excepte per a les lleus, en que la prescripció es produirà a l'any.  
CAPITOL II Sancions  
Article 51  
Les sancions que podran imposar-se són les següents:  
a) Per a les faltes tipificades en els Estatuts de cada Col·legi, s'aplicaran igualment les sancions que establesquen aquests.  
b) Per a les establertes en aquests Estatuts s'aplicaran les sancions següents:  
1. Per a faltes molt greus:  
a) Suspensió de la condició de col·legiat per termini no inferior a un mes ni superior a dos anys.  
b) Pèrdua definitiva de la condició de col·legiat o impossibilitat de col·legiar-se.  
2. Per a faltes greus:  
a) Advertència pública limitada a l?àmbit col·legial.  
b) Quan la falta comesa consistesca en la consecució fraudulenta d'una comissió o tinga repercussió econòmica, multa del tant al triple, com a sanció complementària. La multa no serà en cap cas inferior a deu mil pessetes ni superior a cent mil pessetes.  
c) Pèrdua del càrrec que ocupàs en els òrgans col·legials o d'aquells que tingués per la seua condició de col·legiat.  
3. Per a faltes lleus:  
Advertència privada.  
En tots els casos d'imposició de sancions per faltes greus o molt greus, podran completar-se aquestes amb la divulgació de la resolució en els mitjans de difusió de l?àmbit que es considere oportú.  
Les sancions anteriors són independents de les que puguen imposar-se en altres jurisdiccions que entenguen de la mateixa falta comesa per l'Agent o Corredor.  
Article 52  
Les sancions assenyalades com faltes molt greus en els Estatuts dels Col·legis d'Agents i Corredors d'Assegurances de la Comunitat Valenciana, hauran de ser ratificades necessàriament pel Consell de Col·legis d'Agents i Corredors d'Assegurances de la Comunitat Valenciana, encara que la resolució no siga recorreguda pels interessats, i sense la confirmació o ratificació del qual no seran fermes.  
CAPITOL III  
Procediment  
Article 53  
El Consell Rector iniciarà les actuacions nomenant un ponent d'entre els seus Consellers. Aquest practicarà les diligències informatives prèvies que considere necessàries.  
Una vegada aconseguits els indicis suficients, el Consell Rector determinarà l'obertura de l?expedient disciplinari nomenant un Instructor i un Secretari i notificarà l'acord a l?interessat, així com també li notificarà les resolucions que vagen recaent-hi, excepte les de pur tràmit.  
L'Instructor haurà de ser membre de la Junta de Govern d'un Col·legi alié al de l?instruït.  
Els expedients es tramitaran subjectant-se a les normes reguladores del procediment administratiu.  
L'acord resolutori de l?expedient haurà de ser adoptat per majoria simple i la votació serà secreta.  
TITOL X Recursos  
Article 54  
El Consell Rector coneixerà en alçada els recursos que s'interposen contra actes o resolucions dels Col·legis. Aquests recursos esgoten la via corporativa.  
Els recursos d'alçada s'hauran d'interposar en el termini de 30 dies des de la notificació a l?interessat i s'hauran de resoldre i comunicar en un termini de tres mesos. Si no es resol en aquest termini i, denunciada la mora, no es resol en un altre mes, s'entendrà desestimat i quedarà expèdita la via contenciosoadministrativa.  
Article 55  
Contra els altres acords del Consell de Col·legis d'Agents i Corredors d'Assegurances de la Comunitat Valenciana es podrà interposar recurs de reposició en el termini d'un mes. El recurs haurà d'estar resolt i comunicat en el termini de tres mesos. Si no es resol en aquest termini i, denunciada la mora, no es resol en un altre mes, s'entendrà desestimat i quedarà expèdita la via contenciosoadministrativa. Aquest recurs serà preceptiu per a considerar esgotada la via corporativa.  
TITOL XI  
Dissolució  
Article 56  
En cas que pertoque dissoldre el Consell de Col·legis d'Agents i Corredors d'Assegurances de la Comunitat Valenciana, el seu patrimoni social es destinarà en primer lloc a cobrir el passiu. L' actiu restant es destinarà a allò que haja acordat el Consell Rector.  
TITOL XII Reforma dels Estatuts  
Article 57  
Aquests Estatuts podran ser modificats totalment o parcial quan així ho acorda el Consell Rector, especialment convocat a aquest efecte, amb el vot favorable de la majoria computada en la forma que disposa l'article 28 d'aquests Estatuts.  
DISPOSICIO TRANSITORIA  
A l?efecte de constituir el Consell Rector, es reuniran en Assemblea les representacions dels respectius Col·legis, convocats pel que tinga major nombre de col·legiats.  
L'Assemblea constituirà el primer Consell Rector i els altres càrrecs del Consell de Col·legis d'Agents i Corredors d'Assegurances de la Comunitat Valenciana.  
Una vegada constituït el primer Consell Rector com s'estableix en l'article 11 d'aquests Estatuts, el Secretari requerirà a cada Col·legi amb caràcter immediat la llista dels seus col·legiats el 31 de desembre anterior.